Hoe raak die koronavirus my? - Corona Krisissentrum
Tuis / Uncategorized @af / Hoe raak die koronavirus my?
Hoe raak die koronavirus my?
Daar is so baie vrae en ook so min antwoorde aangaande die koronavirus, daarom deel ek hierdie vrystelling met lesers.
Koronavirusse is groot groepe virusse wat gewoonlik onder diere voorkom. Hierdie virusse kan mense ook siek maak. Mense kry gewoonlik 'n ligte tot matige boonste lugweg-infeksie, wat amper soos griep is. Die nuwe koronavirus, genaamd COVID-19, is in China geïdentifiseer en word gekoppel aan 'n uitbreking van virale longontsteking.
COVID-19 is die nuwe aansteeklike siekte wat veroorsaak word deur die koronavirus wat in Desember 2019 ontdek is toe daar 'n uitbreking in Wuhan, China, was.
hoes – gewoonlik droog
mialgie (seer spiere of lyf)
Let wel dat 'n seer keel en loopneus nie so baie voorkom by COVID-19 nie – jy kry dit eerder as jy griep of ander boonste lugweginfeksies het.
Mense het vermoedelik die COVID-19-virus as:
hulle griepsimptome het,
in die afgelope 14 dae oorsee gereis het na 'n gebied waar COVID-19 van persoon tot persoon in die gemeenskap versprei OF in noue kontak (aangesig-tot-aangesig-kontak, in 'n toe kamer of vervoer) was met iemand wat positief getoets het vir COVID-19, OF
daar iemand in die huishouding of by die werk is wat positief getoets het vir COVID-19, OF
hulle in 'n fasiliteit gewerk het waar 'n COVID-19-geval(le) gediagnoseer is en hulle nie persoonlike beskermende toerusting gedra het nie, OF
hulle na 'n area gereis het waar COVID-19 van persoon tot persoon in die gemeenskap versprei.
Areas wat geraak word, word daagliks deur die NCID bygewerk besoek: https://www.nicd.ac.za/diseases-a-z-index/covid-19/daily-updates-of-countries/
Jy moet begin vermoed jy het COVID-19 as jy grieperig voel en na 'n gebied gereis het waar COVID-19 van persoon tot persoon in die gemeenskap versprei OF noue kontak gehad het met 'n persoon wat wel COVID-19 het OF waar daar vermoed word dat die persoon COVID-19 het.
COVID-19 word hoofsaaklik versprei deur middel van respiratoriese druppeltjies wat vrygestel word wanneer 'n persoon met die virus hoes of nies.
Deur middel van noue persoonlike kontak, soos aanraking of met die hand te groet.
Om aan 'n voorwerp of oppervlak te raak waarop die virus is en dan aan jou mond, neus of oë te raak voordat jy jou hande gewas het.
Omdat die virus deur die lug versprei word, is dit belangrik om meer as een tot twee meter weg te bly van 'n persoon wat siek is.
Jy kan jou kanse vir COVID-19-infeksie of -verspreiding verminder deur 'n paar eenvoudige dinge te doen:
Was jou hande gereeld en deeglik met seep en water of maak jou hande met 'n alkoholgebaseerde handmiddel skoon vir minstens 20 sekondes.
Was jou hande gereeld, veral voordat jy met kos werk, nadat jy die toilet gebruik het of nadat jy gehoes of genies het.
Hoes of nies in die vou van jou elmboog of in 'n sneesdoekie. Gooi die sneesdoekie weg nadat jy dit gebruik het en was dan jou hande.
Moenie onnodig aan jou oë, neus en mond raak met hande wat nie gewas is nie.
Moet eerder nie naby mense kom wat siek is nie.
As jy nie siek is nie, hoef jy nie 'n masker te dra nie; dit sal jou nie eintlik beskerm nie. Maar 'n masker (chirurgiese masker werk goed, N95 is nie nodig nie) sal help keer dat mense wat hoes en nies ander mense aansteek.
Bly by die huis as jy nie lekker voel nie.
Wanner moet ek 'n toets laat doen?
As jy griepsimptome kry nadat jy in 'n land of gebied was waar COVID-19 van persoon tot persoon in die gemeenskap versprei OF noue kontak gehad het met iemand wat wel COVID-19 het of waar daar vermoed word die persoon het COVID-19, bly kalm. Onthou, al het jy COVID-19 is die meeste gevalle nie so ernstig nie.
As jy mediese hulp nodig het, is dit belangrik dat jy dit op so 'n manier bekom dat jy nie ander mense aansteek nie:
As jy toegang tot privaat gesondheidsorg het, bel jou huisdokter of plaaslike gesondheidsfasiliteit. Verduidelik jou simptome en waarheen jy gereis het of met wie jy in kontak was.
As jy die staatsgesondheidsdiens gebruik, bel jou plaaslike gesondheidsfasiliteit of die NCID-hulplyn by 0800 029 999.
As jy nie kan bel nie, gaan dan na jou plaaslike fasiliteit. Voordat jy ingaan, sê vir die personeel jy dink jy het dalk COVID-19. Hulle sal jou heel waarskynlik vra om 'n masker te dra. Jy sal gevra word om weg van die ander pasiënte te wag totdat 'n gesondheidwerker jou kan help.
As jy begin sukkel om asem te haal, kry dringend mediese hulp. As dit moontlik is, bel eers jou plaaslike gesondheidsfasiliteit om vir hulle te sê jy is op pad daarheen.
Wat is die kanse dat ek COVID-19 kan kry?
Die risiko hang af van waar jy is – en meer spesifiek, of die COVID-19-uitbreking al daar begin het. Op die oomblik is daar meer as 1000 gevalle aangemeld in ons land. Dit is belangrik dat jy op hoogte bly van waar die virus oral is, oorsee en in ons land.
Moet ek bekommerd wees oor COVID-19?
In vier uit vyf gevalle is die siekte wat deur COVID-19-infeksie veroorsaak word, gewoonlik nie ernstig nie. Gevalle onder kinders en jong volwassenes kom maar min voor. Die infeksie kan egter ernstige siekte veroorsaak, veral in bejaardes en pasiënte wat ander siektes ook het. Dit is dus heel normaal dat mense bekommerd sal wees oor watter uitwerking die COVID-19-uitbreking op hulle en hul geliefdes sal hê.
Ons kan ons vrese gebruik om iets te doen om onsself, ons geliefdes en ons gemeenskappe te beskerm. Die heel eerste ding wat ons kan doen, is om ons hande gereeld en deeglik te was en versigtig te wees as ons hoes of nies. Tweedens moet ons op hoogte van sake bly en die raad volg van die plaaslike gesondheidsowerhede, insluitend enige beperkings en inperkings.
Wie is in gevaar om ernstig siek te raak?
Terwyl ons nog besig is om uit te vind hoe COVID-19 mense aantas, lyk dit asof bejaardes en mense met bestaande siektes (soos longsiekte, hartsiekte, kanker of diabetes) erger siek raak as ander mense.
Is daar 'n entstof, geneesmiddel of behandeling vir COVID-19?
In hierdie stadium is daar nog geen entstof en geen spesifieke teenvirusmedikasie om COVID-19 te voorkom of behandel nie. Maar die mense wat die siekte het, sal die regte versorging kry om hul simptome te verlig.
Moet ek 'n masker dra om myself te beskerm?
Jy hoef net 'n masker te dra as jy siek is met COVID-19-simptome (veral hoes) of na iemand kyk wat dalk COVID-19 het. Weggooimaskers kan net een keer gebruik word. Die doeltreffendste maniere om jouself en ander mense teen COVID-19 te beskerm, is om jou hande gereeld te was, in jou elmboog of 'n sneesdoekie te hoes en om minstens een tot twee meter weg te staan van mense wat hoes of nies.
Wat is die inkubasie-tydperk vir COVID-19 en hoe lank is dit?
Die "inkubasie-tydperk" beteken vanaf die tyd dat die virus opgedoen is tot wanneer die simptome van die siekte begin. Die meeste beramings van hoe lank die inkubasietydperk vir COVID-19 is, is van een tot 14 dae, maar meestal sowat vyf dae.
Wat beteken dit om jouself te isoleer?
'n Openbare gesondheidsdokter sal jou vra om jouself te isoleer as hulle vermoed jy het COVID-19. Dit kan gebeur voordat jy vir die virus getoets word of terwyl jy vir die toetsuitslae wag. Dit beteken dat jy net in die huis bly en heeltemal kontak met ander persone vermy vir 14 dae. Dit is om te verhoed dat die virus versprei word terwyl jy op die uitslae wag.
As jy nog nie simptome wys nie, sal jy gevra word om jouself by die huis te isoleer, maar indien die toetsuitslae positief is, sal jy in 'n isolasiesaal opgeneem word. Dit is baie belangrik dat jy die gesondheidsorgpraktisyns se instruksies vir isolasie volg. Hulle sal dit aan jou verduidelik.
Hoe lank oorleef die virus op oppervlakke?
Dit is nog nie duidelik hoe lank die virus wat COVID-19 veroorsaak op oppervlakke oorleef nie, maar dit lyk asof die virus net soos ander koronavirusse optree.
Volgens studies kan koronavirusse van 'n paar uur tot 'n hele paar dae op oppervlakke bly. Dit kan verskil onder verskillende omstandighede, soos die tipe oppervlak, temperatuur of humiditeit van die omgewing. As jy vermoed 'n oppervlak is dalk besmet, maak dit met 'n ontsmettingsmiddel skoon om die virus dood te maak en jouself en ander mense te beskerm. Maak jou hande skoon met 'n alkoholgebaseerde handskoonmaakmiddel of was dit met seep en water. Moenie onnodig aan jou oë, mond of neus raak nie.
Wie kan ek kontak as ek onseker is of as ek verdere inligting nodig het?
Kontak die openbare hulplyn by 0800 029 999– Dit is 24 uur per dag beskikbaar.
Skakel 0800 029 999 of 0800 111 132. Dit is 24 uur per dag beskikbaar.
Stuur "Hi" na 060 012 3456 op WhatsApp.
Uitgereik deur https://www.westerncape.gov.za/department-of-health/frequently-asked-questions/frequently-asked-questions-afrikaans